<classify> Mjumbe wa kamati ya uchaguzi ya Yanga, Bakili Makele alisema jana kuwa wanachama hao wameenguliwa kutokana na kushindwa kuwasilisha vyeti vyao vya shule. Waliondolewa kwenye mchakato huo ni Yusuf Mahandeni na Leonard Marango.Alisema wajumbe wengine wote wamepitishwa na leo kuanzia asubuhi hadi saa saba mchana utafanyika usaili kwa wagombea wote na wametakiwa kuwasili na vyeti vyao halisi vya kidato cha nne na kadi za uanachama.Pia kuanzia kesho leo saa saba tutaanza kupokea mapingamizi kwa wagombea waliopitishwa kama yatakuwepo na majina yatabandikwa kwenye ubao wa matangazo wa klabu,alisema.Mpaka jana, uchukuaji fomu ukifungwa nafasi ya Mwenyekiti aliyechukua fomu ni Yusuf Manji pekee akitetea nafasi yake, na kwa upande wa Makamu Mwenyekiti ni Clement Sanga.Wajumbe ni Samweli Lukumay, Salum Mkemi, Beda Tindwa, David Ruhago, Lameck Nyambaya, Ayub Nyenzi, George Manyama, Sylvester Haule, Siza Lyimo, Hussein David, Hashim Abdallah, Athuman Kihamia, Pascal Laizer, Godfrey Mheluko, Bakari Malima Jembe Ulaya Mchafu Chakoma na Tobias Lingalangala.Wakati mambo yakiwa hivyo Yanga, kwa upande wa Shirikisho la Soka Tanzania TFF, fomu zimeendelea kudoda huku Kamati ya Utendaji ya shirikisho hilo ikitarajiwa kukaa leo huku ile ya maadili ikikaa kesho kabla ya kutoa maamuzi yake juu ya uchaguzi huo wa klabu hiyo ya Jangwani.Tayari Mwenyekiti wa Kamati ya Uchaguzi wa TFF, Aloyce Komba amejiuzulu kusimamia uchaguzi huo kupisha uchunguzi wa tuhuma zinazomkabili alizotuhumiwa na Mwenyekiti wa Yanga, kuwa anapanga hila kumuondoa ndani ya klabu hiyo kwa kosa la maadili kwa kile kinachodaiwa kusigina katiba ya klabu hiyo.Kwa upande wa serikali BMT na TFF bado inatambua uchaguzi halali wa Yanga ni ule wa Juni 25 mwaka huu na sasa utasimamiwa na Makamu Mwenyekiti wa Kamati ya uchaguzi ya TFF, Domina Mideli.  <topic>: MICHEZO 